जैसे ही आप अपने क्रश के साथ में एक अच्छा संबंध बना लें, फिर आपको उसे और ज्यादा बेहतर तरीके से जानने की कोशिश करना शुरू करना चाहिए। किसी ऐसी बात से शुरुआत करें, जिसके बारे में उसने बातचीत के बीच में आपको बताया हो, या फिर आपने खुद ही कुछ पहचाना हो। उदाहरण के लिए, “मैंने तुम्हारे पास कुछ बुक्स देखी हैं, तुम क्या पढ़ रहे हो?” ये एक ऐसा कम दबाव वाला सवाल है, जिसकी वजह से आपके क्रश को समझ आएगा, कि आप उसमें दिलचस्पी ले रहे हैं। फिर उससे फॉलो अप सवाल करें।  उदाहरण के लिए, अगर वो आप से बुक्स के बारे में बात करने को काफी एक्साइटेड है, तो उससे और ज्यादा सवाल करें/बुक्स से जुड़ी बातों से और ज्यादा संबंध बढ़ाने की कोशिश करें। उदाहरण के लिए, “ये तो कितनी अच्छी बात है, कि तुम इस बुक को पढ़ रहे हो। इस लेखक की लिखी हुई बुक्स में, ______ मेरी पसंदीदा बुक है।” या, अगर वो उसकी बुक को लेकर बहुत ज्यादा एक्साइटेड नहीं लग रहा/रही है, तो आप कुछ और ओपन एंडेड बात छेड़कर भी आगे बढ़ सकते हैं। कुछ ऐसा बोलें, “तो तुम्हारा इस हफ्ते का क्या प्लान है?” ऐसे किसी भी टॉपिक को बातचीत के बीच में लाने से बचें, जिसकी वजह से आपके क्रश को समझ आ जाए, कि आपको उसकी रुचियों के बारे में सब कुछ मालूम है, क्योंकि इसकी वजह से आप अजीब स्थिति में पड़ सकते हैं। उदाहरण के लिए, अगर आपको मालूम है, कि वो फुटबॉल खेलता है, तो इसके बारे में सीधे उसके सामने बात करने से बचें। उससे ऐसा न बोलें, कि “तुम्हारी फुटबॉल टीम कैसा खेल रही है।” बल्कि बातचीत को नेचरली यहाँ तक पहुँचने दें। आप अगर उसकी बातों को अच्छे से सुनेंगे, तो आपके क्रश को आपके साथ बातें करने में और भी ज्यादा मजा आएगा। जब आप बातचीत शुरू करते हैं, तब आपको उसके चेहरे के सामने या सुनने लायक किसी ऐसी जगह पर होना चाहिए, जहां से आप उसे अच्छे से सुन सकें और उसके चेहरे को आसानी से देख सकें। बातचीत के दौरान उसके साथ में आइ कांटैक्ट बनाना (लेकिन एकदम बहुत ज्यादा भी नहीं), भी अच्छे स्त्रोता होने का एक बहुत अच्छा इशारा होता है।  विचलनों से दूर रहें। बात करते वक़्त न तो कोई मैसेज करें और न ही अपने फोन पर देखें। इससे ऐसा लगेगा, कि आप कोई रुचि नहीं ले रहे हैं और इसकी वजह से आप अपने क्र्सह के द्वारा बोली हुई बातों को भी नहीं सुन पाएंगे।  आपका क्रश जो भी कुछ बोल रहा है, उसके मुख्य विचार को दोहराएँ। इससे उसे ऐसा लगेगा, कि आप सच में ध्यान देकर उसे सुन रहे हैं और उसे कुछ भी स्पष्ट करने का मौका भी दे रहे हैं। वो आपसे जो भी कुछ कह रहा है, उसके सबसे जरूरी हिस्से को फिर से दोहराएँ। उदाहरण के लिए, आप ऐसा भी बोल सकते हैं, कि “तो तुम कह रहे थे, कि तुमने अभी-अभी पेंटिंग करना शुरू किया है, लेकिन देखकर तो ऐसा लगता है, कि तुम तो बहुत पहले से पेंटिंग कर रहे हो?” इसकी वजह से क्योंकि आप उसके बारे में सारी जरूरी बातों पर ध्यान दे रहे हैं, इसलिए वो आपके साथ में एक अलग ही कनैक्शन फील करने लगेगा/लगेगी। बातचीत के दौरान उसकी बातों को बीच से न काटें। जब हमारे मन में बोलने लायक कोई बात आती है, तब हम अपनी बात बोलने की उत्सुकता में सामने वाले की बात को काट देते हैं। लेकिन आपको अपनी बात जल्दी बोल देने की इस चाह को यहीं पर रोकना है और उस वक़्त तक इंतज़ार करना है, जब तक वो अपनी बात पूरी न कह दे, और फिर वो जो भी कुछ कह रहा या रही थी, उसके ऊपर अपनी उत्सुकता दिखाएँ। सहानुभूति दर्शाएँ। अगर आपका क्रश आप से उसकी लाइफ में चल रही, कुछ कठिन बातों के बारे में बात करता/करती है, तो ध्यान रखें, कि आपको उसकी भावनाओं को बिना सुने नहीं छोड़ देना है। अगर वो आप से, उसके किसी टेस्ट में फ़ेल हो जाने की बात कहता/कहती है, तो आप उसके जवाब में कुछ ऐसा बोल सकते हैं, कि “मैं समझ सकता/सकती हूँ, कि आखिर किसी टेस्ट को दोबारा देना कितना निराशाजनक होता है।” अपने बीच में चल रही बातों को अनुकूल और प्राकृतिक बनाए रखने का एक तरीका ये हैं, कि आप ऐसा दिखाएँ कि आपको उससे बात करना कितना अच्छा लग रहा है। इसे दिखाने के बहुत सारे तरीके हैं, जिनमें उससे आइ कांटैक्ट करना, मुस्कुराना, हँसना, बोलते वक़्त उसकी तरफ हल्का सा झुक जाना और एक ओपन बॉडी लेंग्वेज अपनाना शामिल है। आपको जो भी भाव सही लगे, बात करते वक़्त बस उसे ही अपना लें और अपने हाँथों को बाँधें नहीं, इन्हें खुला ही रखें। बात करते वक़्त या फ्लर्ट करते वक़्त अपने सिर को हिलाना भी अपने खुश होने/अनुकूल होने का अहसास दिलाने का अच्छा तरीका है। अगर आपको सब-कुछ ठीक जाते हुए दिख रहा है, तो आपके क्रश से पूछें, वो अगर फिर से आप से बात करना चाहती/चाहता हो, तो या उससे उसका नंबर माँग लें। आपके बीच चल रही बातों के तीसरे भाग में ऐसा करना सही रहेगा। आपके बीच में बातचीत करते वक़्त एक अच्छा सा संबंध बन जाने के बाद और बातों में बोरियत आना शुरू होने से पहले का वक़्त, उससे उसका नंबर माँगने या उससे फिर से मिलने की बात पूछने के लिए एकदम सही होता है। आपके बीच में बातें शुरू होने से पहले, कुछ ऐसी एक्टिविटी के बारे में विचार करें, जिसे करना आप दोनों के ही लिए सही रहेगा। ऐसा कुछ बोलकर देखें, कि “तुम कितनी कूल हो यार, क्या तुम फिर से कभी मुझ से मिलना चाहोगे?” फिर ऐसी कुछ चीज़ें करने की सलाह दीजिये, जो आप दोनों मिलकर कर सकते हैं और फिर उससे उसका नंबर माँग लीजिये।  या अगर आप बहुत ज्यादा सावधानी से आगे बढ़ना चाहते हैं, तो आप कुछ ऐसा भी पूछ सकते हैं, “हाय, क्या मैं तुम्हारा नंबर ले सकता/सकती हूँ? मुझे तुमसे बात करके बहुत अच्छा लगा।” अगर आपको ऐसा लगा, कि आपके बीच में हुई बातें बस ठीक-ठीक ही थी, तो फिर आपको उस से और ज्यादा मिलने-जुलने का पूछने से पहले, उसके साथ में आगे भी कुछ और वक़्त बातें करके निकालने के बारे में सोचना चाहिए और कम से कम इतना तो इंतज़ार करना ही चाहिए। अभी आपको अपने क्रश से किसी ऐसी बात के ऊपर दोबारा बात करनी है, जो उसने आपको बातचीत की शुरुआत में ही बोली थी। उदाहरण के लिए, आप कुछ ऐसा कह सकते हैं, “तो तुमको क्या लगता है, तुम्हें अपने टेस्ट में कितना वक़्त देना चाहिए?” और फिर बाकी की चर्चा को बस आपके द्वारा शुरू की हुई इस चर्चा को के लिए जरूरी पॉइंट्स बोलकर खत्म करें।  आप अगर चाहें तो आपके द्वारा बोली हुई बातों के ऊपर ही कुछ मज़ाक भी कर सकते हैं। उदाहरण के लिए, आप कुछ ऐसा कह सकते हैं, “अब देखो हम दोनों को एक-साथ बात करते-करते ये भी मालूम नहीं चला कि हमको तो पानी पीना था, मुझे ऐसा लगता है, कि हम दोनों मिलकर कुछ भी कर सकते हैं।” ऐसे बातों के मज़ाक बनाने से आप दोनों के बीच में बने संबंध को मजबूती मिलती है और साथ ही ये आपके द्वारा की हुई पहली बातचीत में ही अपनी एक गहरी छाप छोड़ने का भी अच्छा तरीका है। जब आपको सब-कुछ ठीक लगे, और आप-दोनों अभी बस किसी बात को लेकर हँस रहे थे, तब आपको बहुत नरमी के साथ अपनी बातचीत को खत्म कर देना चाहिए, ताकि आपके क्रश के मन में आपकी एक अच्छी छाप छूट जाए। याद रखिए, आपको उसे ये बताना नहीं भूलना है, कि आपको बातों में कितना मजा आया।  आप चाहें तो आपकी बातचीत के अंत को बहुत साधारण सा भी रख सकते हैं। आप कुछ ऐसा भी बोल सकते हैं, “मुझे अब घर के लिए निकलना चाहिए, लेकिन मुझे तुम से बात करके बहुत मजा आया।” अगर आप आपके क्रश से आने वाले वक़्त में कभी मिलने वाले हैं, तो आपको जाते वक़्त उससे दोबारा मिलने की बात भी कह देना चाहिए। ऐसे बोलें, “मैं तुम्हें क्लास में मिलती/मिलता हूँ और तुम्हारे टेस्ट के बारे में भी बात करूंगा/करूंगी।” दो-तीन दिन के बाद उसे मैसेज कर सकते हैं और उसके साथ में की हुई बातों के ऊपर भी कुछ और बातें कर सकते हैं।
Ask questions about his or her interests, hobbies, or work. Be an active listener in your conversation. Show him or her that you are enjoying yourself in conversation. Make a plan to hang out again, and/or get his or her number. Bring the conversation back to something you already talked about. End the conversation on a good note.